ફિલ્મના ડિરેક્શનની ધૂરા ક્રિષ્નદેવ યાજ્ઞિકે જ સંભાળી છે. ફિલ્મનો કોન્સેપ્ટ એકદમ ક્રિએટિવ અને ઇન્ટરેસ્ટિંગ છે. ફિલ્મનું મોટાભાગનું શૂટિંગ અમદાવાદ અને વડોદરામાં થયું છે. ફિલ્મમાં સીનની બારીકાઇ ક્રિષ્નદેવે સારી રીતે બતાવી છે. ખાસ કરીને ફિલ્મમાં સ્લોમોશનનો સારો ઉપયોગ કરાયો છે. ગ્લાસનું પડવું, તિલોકની સ્ટાઇલ તેમજ તિલોક-જયાની મુલાકાત સમયે જે પણ સિચ્યુએશન બતાવી છે તે કમાલની છે.